Benicasim

Benicasim (oficial în valenciană Benicàssim) este un municipiu din Comunitatea Valenciană, Spania. Situată pe coasta provinciei Castellón, în comarca Plana Alta⁠(d). Populația sa este de 20,322 de locuitori (INE 2024), deși în sezonul verii sunt mai mult de 60,000. Economia sa se bazează pe turism. Toponim Cuvântul este derivat din sintagma arabă بني قاسم ( banī Qāsim ), al cărei sens literar este tradus ca și fiii lui Qasim. Casim este un nume propriu de origine arabă, care înseamnă vânzător. Pe de altă parte, forma oficială în spaniolă este Benicasim, fiind un cuvânt cu accentul pe ultima silabă, pe când în valenciană Benicàssim este un cuvânt care are accentul pe penultima vocală. Cassi este un cuvânt celtic pentru metal, bronz (spre exemplu, toponimul de insulele Cassiterides pentru Marea Britanie). Totul indică înființarea orașului în Epoca Bronzului. Sufixul -(i)m indică pluralul. Sunetul S este surd; cei doi „s” indică provineniența dintr-o altă limbă. Geografie Situat în regiunea Plana Alta, Benicasim se află la 13 kilometri de capitala provinciei. Municipiul este traversat de autostrada Mediteranei (AP-7), șoseaua națională N-340 (între bornele kilometrice 983 și 990) și de drumurile locale care leagă districtele rurale de municipiu. Municipiul Benicasim este situat la trecerea dintre munții deșertului Las Palmas și Plana Castellón. Suprafața acestuia este mai plată la Sud și la Est, în timp ce la Vest și la Nord se găsește deșertul Las Palmas și la Nord-Est munții Oropesa sau Cantallops. Cea mai mare altitudine o are muntele San Miguel sau Bartolo (729 metri), vârf geodezic din primul rang la granița cu Puebla Tornesa⁠(d). Alte elevări caracteristice sunt Agujas de Santa Águeda (539 m). Are aproape 7 kilometri de plaje cu nisipul fin, fiind protejate de diguri și oferind numeroase servicii turistice, dovadă fiind Steagurile Albastre din cadrul programului Mările Curate ale Europei. Aceste plaje, de la nord la sud, sunt: Voramar, Almadrava, Torre de Sant Vicent, Els Terrers și Heliópolis. Municipalitatea are și 204 peșteri și cratere și se remarcă Cantalar, cu vestigiile sale preistorice, și peștera Queralt. Centrul orașului se află la 15 metri deasupra nivelului mării. Plaje Plaja Voramar; este o plajă cu Steagul Albastru, situată în zona rezidențială a promenadei. Locația sa permite să fie admirate vilele de la începutul secolului XX, pentru care Benicasim a fost cunoscut drept „Biarritz al vântului levante”, și care au supraviețuit „febrei construcțiilor” din ultimele decenii ale secolului XX. Acolo se află palatul municipal Vila Elisa. Posedă calitatea Q turistică. Plaja Almadrava; numele acestei plaje face referire la cum, în trecut, aici s-au stabilit pescarii care foloseau almadraba, o tehnică a prinderii de ton. Este continuarea plajei Voramar, ceea ce face ca acestea să aibă caracteristici asemănătoare. Extinderea sa este rezultatul construirii debarcaderelor, care au început în anul 1966. Aceasta este premiată cu distinctivul Steag Albastru și calitatea Q turistică. Plaja Torre de San Vicente; este cunoscută, de asemenea, ca și plaja Torreón, denumită așa datorită turnului observator de aici. Este una dintre cele aglomerate plaje în sezonul estival și pe toată perioada anului. Promenada a fost renovată în anul 2012. A fost premiată cu distinctivul Steag Albastru și calitatea Q turistică. Plaja Els Terrers; aici se oferă cursuri pentru cei care vor să se distreze navigând la Escuela del Mar (Școala de pe mare). Numeroase vile sunt situate pe această plajă. Proprietarul uneia dintre aceste vile avea acces direct către mare și către un mic port privat, denumit de către marinari Portet de Carpi. A fost restaurată de către Garda de coastă, are o pasarelă de lemn și diverse facilități din anul 2010. Plaja Eurosol; această plajă este situată între Els Terrers și Heliópolis. A fost numită așa datorită prezenței centrelor comerciale și a ansamblurilor de magazine și baruri care au primit acest nume. A fost premiată cu distinctivul Steag Albastru. Plaja Heliópolis; este un exemplu al expansiunii urbane care a avut loc în deceniul anilor '60 ai secolului XX. Are o promenadă extinsă și o bandă pentru biciclete pe o distanță mai mare de 2,5 km. A fost premiată cu distinctivul Steag Albastru. Cultură Patrimoniu Monumente religioase Biserica Parohială Sfântul Tomás din Villanueva; a fost construită la inițiativa lui Francisco Pérez Bayer, dedicată Sfântului Tomas din Villanueva. Are un stil neoclasic. În interiorul ei se găsesc operele pictorului José Camarón Bonanat⁠(d). A fost construită între anii 1769 și 1776 și a fost baza construirii vilelor în zona în care se găsesc. Capela Sfintei Águeda. Mănăstirea Surorilor Desculțe; este situată în Parcul Natural Deșertul Palmierilor. Crucea lui Bartolo; construită în vârful Muntelui Bartolo în 1902, iar apoi pe creasta Bartolo, în 1984. Monumente civile Castelul Montornés; A fost un sistem defensiv musulman. În secolul al XIII-lea este asediat și cucerit de Iacob I Cuceritorul (1233). Turnul San Vicente; a fost unul dintre cele optsprezece turnuri observatoare de pe coasta provinciei Castellón, a cărui misiune era supravegherea și apărarea acesteia. Prin urmare, la mijlocul secolului al XVI-lea, a fost construit acest turn din oridnul Curților din Monzón. Are o podea pătrată, construită din zidărie aranjată pe rânduri și unghuiri de piatră. Are un model construit pentru defensivă și colțurile din spate orientate spre mare, două mici turnuri rotunde la nivelul terasei. O singură ușă te poate duce către interior și este situată la 1,8 metri înălțime. Exteriorul și interiorul au fost restaurate în anul 2018, ca parte a unui proiect muzeal, și este deschis publicului. Vilele; se cunoaște sub denumirea de „Vile” zona litorală unde, la finalul secolului XX, au început să se construiască numeroase case de vară. Prima a fost Villa Pila. După scurt timp au apărut și alte locuințe de vară, proprietățile familiilor din Valencia. În zilele noastre, în zona respectivă, pe lângă vechile vile există și o infrastructură turistică completă: hoteluri, restaurante, zone de camping, cluburi de noapte, baruri-cafenele, etc. Vila Victoria; un palat în stilul modern valencian, din anul 1911. Locuri de interes Parcul Natural Deșertul Palmierilor; este situat în interior, unde există o varietate de specii indigene. Este o regiune montană litorală, paralelă coastei, și un punct de referință în peisajul regiunii Plana Alta⁠(d). Acești munți se asemănă unui fundal sălbatic deasupra câmpiilor litorale și a văilor interioare. Caracteristicile sale geografice sunt interesante, predominând rocile cunoscute sub numele de gresie (foarte răspândite în Comunitatea Valenciană, mai ales în Munții Deșertului, Muntele Espadán și Calderona⁠(d)). Pe lângă gresie se mai găsesc și unele zăcăminte calcaroase, care dau naștere unor reliefuri suave pe vârfurile Munților Deșertului și Santes, inclusiv pe vârful Bartolo (care are 714 m). Aici și-a avut sediul ordinul Surorilor, care câștigau bani prin comercializarea „Lichiorului Preoților Carmeliți”. Acum lichiorul este fabricat în Benicasim. Muntele Bartolo; de aici se poate admira litoralul și, în zilele cu soare, se pot zări și Insulele Columbrete. Muzeul Cramele Carmelite Muzeul Mănăstire al preoților Carmeliți Aquarama. Parc acvatic care a fost deschis în 1986 și care oferă mai diverse atracții, inclusiv al zecelea cel mai înalt tobogan de apă din lume, înalt de 30 de metri, care este și cel mai abrupt din Europa. Festivități și evenimente Festivitățile de Sfântul Antonie cel Mare; festivitățile patronale se sărbătoresc pe 17 ianuarie și sunt dedicate Sfântului Antonie cel Mare și Sfintei Agata. Au loc parade de care elegante, binecuvântarea animalelor domestice, împărțirea pâinii sfințite, cunoscută drept „coqueta”, se aprind focuri, spectacole de tauri sau viței și spectacole cu dans, muzică, mâncare și băutură. Se sărbătorește Ziua Paeliei pe strada Santo Tomás și în apropieri. Pelerinajul Sfintei Agata; într-o dimineață din luna februarie lumea se deplasează către capela de la poalele muntelui. Sfântul Ioan; în anii '90 a apărut obiceiul de a merge pe plajă la ora 12 noaptea pentru ca oamenii să-și ude picioarele și să își pună o dorință în Noaptea de Sfântul Ioan Botezătorul, iar pe plajă mai sunt și focuri, muzică și artificii. FIB (Festivalul Internațional al Orașului Benicasim); este un eveniment aglomerat, cunoscut internațional și este sponsorizat de către Stat. Se centrează pe muzică, deși sunt prezente și alte forme de artă, precum dansul și filmul. Se sărbătorește la jumătatea lunii iulie, când mii de tineri din toate părțile lumii se adună pentru cele 4 zile de eveniment. În anul 2024 s-a sărbătorit ediția a 27-a. Concursul Internațional de Chitară Clasică „Fracisco Tárrega”. Se sărbătorește în fiecare an între lunile august și septembrie. După cel din Paris, acesta este cel mai vechi concurs de chitară clasică din lume. În anul 2011 s-a sărbătorit a 45-a ediție. Sfântul Toma de Villanova; festivitățile în onoarea patronului bisericii parohiale se sărbătoresc în săptămâna care include data de 22 septembrie, cu evenimente tipice și tradiționale: spectacole cu dans, muzică, mâncare și băutură, alergarea vițeilor, tauri care au legate de coarne torțe și care sunt eliberați pe străzi noaptea și artificii. Pelerinajul Crucii lui Bartolo; în ultima duminică a lunii octombrie, vecinii satelor învecinate urcă la cruce, iar pentru a sărbători are loc o slujbă și, ulterior, o masă dedicată comunității și un festival popular. Rototom Sunsplash⁠(d); este cel mai mare festival de reggaeton și cultură din Europa. Sunt prezenți cei mai cunoscuți artiști din lume. Pe lângă acestea, mai sunt și zone de cultură, artă, non-profit, plajă și camping. În ediția anului 2010 au fost prezente mai mult de 100,000 de persoane în cele 8 zile de festival. Expoziția de Artă din Benicasim (MABE); este organizată de Primăria localității și de Asociația Artevalencia⁠(d). În Benicasim are loc anual. Gastronomie Gastronomia variată a orașului Benicasim se caracterizează prin produse diverse, specifice bucătăriei mediteraneane. Predomină varietățile de orez, produsele marine, tocana cu fructe de mare, tocana cu pește și fructe de mare din piața portului pescăresc Castellón (creveți, sardine, sepii, caracatițe, hamsii, midii), verdețuri și legume din regiune, cărnuri fripte la cuptor sau la grătar sau pe cărbuni (cotlete de miel, cotlete de vită, antricoate, fructe de mare), tocane precum tombet, care conține miel, fideuá, noodle cu fructe de mare, paella, orez cu fructe de mare și alte varietăți cu orez (orez la cuptor, orez cu supă de pește, paella cu fructe de mare, orez cu homari, orezul domnilor, care conține fructe de mare curățate și era servit lorzilor, supă cremă de orez sau paella cu pui, rață, iepure, melci). Orașe înfrățite Bad Salzdetfurth (Germania) Évian-les-Bains (Franța) Referințe Linkuri externe Ayuntamiento de Benicasim Turismo de Benicasim